前廡兩學錄罷職公堂求經明行修之士充員時蜀人楊時發當其選楊君以賤姓名薦或謂余求之蜀人董□行越人俞季淵永嘉陳行之咸以爲不然余亦自揆焉而記以詩云
作者：劉黻
朝代：宋

paragraphs: 汲古綆懼絕，植德根懼斸。
繩樞守窮賤，旦旦天境續。
防意如長城，視身等良玉。
禰薦非吾榮，臧毀詎吾辱。
暗漏但勿欺，人心勝明燭。